CELEX: 32013R0451
Language: et
Date: 2013-05-16 00:00:00
Title: Nõukogu rakendusmäärus (EL) nr 451/2013, 16. mai 2013 , millega rakendatakse määruse (EL) nr 753/2011 (milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis) artikli 11 lõikeid 1 ja 4

17.5.2013   
            
            
               ET
            
            
               Euroopa Liidu Teataja
            
            
               L 133/1
            
         NÕUKOGU RAKENDUSMÄÄRUS (EL) nr 451/2013,
   16. mai 2013,
   millega rakendatakse määruse (EL) nr 753/2011 (milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis) artikli 11 lõikeid 1 ja 4
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 1. augusti 2011. aasta määrust (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, (1) eriti selle artikli 11 lõikeid 1 ja 4,
   ning arvestades järgmist:
   
               (1)
            
            
               Nõukogu võttis 1. augustil 2011 vastu määruse (EL) nr 753/2011.
            
         
               (2)
            
            
               ÜRO Julgeolekunõukogu resolutsiooni 1988 (2011) punkti 30 kohaselt loodud ÜRO Julgeolekunõukogu komitee ajakohastas ja muutis 16. aprillil ja 22. aprillil 2013 nende isikute, rühmituste, ettevõtjate ja üksuste loetelu, kelle suhtes kohaldatakse piiravaid meetmeid.
            
         
               (3)
            
            
               Määruse (EL) nr 753/2011 I lisa tuleks vastavalt ajakohastada ja muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 753/2011 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. mai 2013
      
         
            Nõukogu nimel
         
         
            eesistuja
         
         R. QUINN
      
   
   
      (1)  ELT L 199, 2.8.2011, lk 1.
   
      LISA
      I.   Järgmine kanne lisatakse loetellu, mis on esitatud määruse (EL) nr 753/2011 I lisas:
      
      A.   Talibaniga seotud isikud
      
      
                  1.
               
               
                  Adam Khan Achekzai (teiste nimedega a) Maulavi Adam Khan, b) Maulavi Adam)
                  
                     Tiitel: maulavi. Sünniaeg: a) 1970 b) 1972 c) 1971 d) 1973 e) 1974 f) 1975. Sünnikoht: Kandahari provints, Afganistan. Aadress: c)Chaman, Baluchistani provints, Pakistan. Kodakondsus: Pakistani. Muu teave: a) Talibanile isetehtud lõhkeseadmete valmistaja ja vahendaja, b) 2010. aasta keskpaigas Afganistani Badghisi provintsi eest vastutav Talibani liige, c) endine Afganistani Sar-e Puli ja Samangani provintsi eest vastutav Talibani liige, d) Talibani sõjaväeülemana Afganistani Kandahari provintsis oli seotud enesetapurünnakute korraldamisega naaberprovintsides, e) seotud Abdul Samad Achekzaiga.
                  
                     ÜRO poolt loetellu kandmise kuupäev:16.4.2013.
                  
                     Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  
                  Adam Khan Achekzai kanti loetellu 16. aprillil 2013 reolutsiooni 2082 (2012) punkti 2 alusel järgmise tegevuse eest: „osalemine loetellu kantud või muude Talibaniga seostatud ning Afganistani rahu, stabiilsust ja julgeolekut ohustavate isikute, rühmituste, ettevõtjate ja üksuste tegude või tegevuse rahastamises, kavandamises, hõlbustamises, ettevalmistamises või elluviimises koos nendega, nende nime all, nende huvides või nende toetuseks” ja „muud neid toetavad teod või tegevus”.
                  Adam Khan Achekzai on Talibanile isetehtud lõhkeseadmete valmistaja ja vahendaja. 2012. aastal valmistas Adam isetehtud lõhkeseadmeid ja koolitas ligikaudu 150 isetehtud lõhkeseadmete valmistajat Talibani toetuseks. 2010. aasta lõpus oli Adam Talibani sõjaväeülem, kes vastutas isetehtud lõhkeseadmete ja suitsiidivestide valmistamise eest. Adam oli Talibani isetehtud lõhkeseadmete vahendaja Abdul Samad Achekzai asetäitja ning Samadi asetäitjana koordineeris ta võrgustiku jaoks hanketegevust.
                  Lisaks isetehtud lõhkeseadmete vahendaja ülesannetele on täitnud Talibani jaoks teisi liidrirolle. 2010. aasta keskel nimetati ta Afganistani Badghisi provintsi Talibani juhiks. Adam on samuti endine Afganistani Sar-e Puli ja Samangani provintsi Talibani juht. Talibani sõjaväeülemana Afganistani Kandahari provintsis oli Adam seotud enesetapurünnakute korraldamisega naaberprovintsides.
               
            II.   Määruse (EL) 753/2011 I lisas esitatud loetelu kanded allpool nimetatud isikute kohta asendatakse järgmiste kannetega:
      
      A.   Talibaniga seotud isikud
      
      
                  1.
               
               
                  
                     Abdul Latif Mansur (teiste nimedega a) Abdul Latif Mansoor, b) Wali Mohammad)
                  
                     Tiitel: maulavi. Loetellu kandmise põhjused: Talibani režiimi ajal põllumajandusminister. Sünniaeg: ligikaudu 1968. Sünnikoht: a) Zurmati ringkond, Paktia provints, Afganistan, b) Garda Saray ringkond, Paktia provints, Afganistan. Kodakondsus: Afganistani. Muu teave: a) 2007. aasta mais Talibani Miram Shah’ šuura liige, b) 2012. aasta lõpus Logari provintsi Talibani varikuberner, c) viibib arvatavalt Afganistani ja Pakistani piirialal, d) kuulub Sahaki (Ghilzai) hõimu.
                  
                     ÜRO poolt loetellu kandmise kuupäev:31.1.2001.
                  
                     Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  
                  Abdul Latif Mansur oli 2007. aasta mais Talibani Miram Shah’ nõukogu liige. Ta oli 2009. aastal Talibani varikuberner Nangarhari provintsis, Afganistanis, ning juhtis 2009. aasta keskel Talibani poliitikakomisjoni. 2010. aasta mais oli Abdul Latif Mansur Talibani kõrgema astme ülem Afganistani idaosas.
               
            
                  2.
               
               
                  
                     Mohammad Naim Barich Khudaidad (teiste nimedega a) Mullah Naeem Barech, b) Mullah Naeem Baraich, c) Mullah Naimullah, d) Mullah Naim Bareh, e) Mohammad Naim, f) Mullah Naim Barich, g) Mullah Naim Barech, h) Mullah Naim Barech Akhund, i) Mullah Naeem Baric, j) Naim Berich, k) Haji Gul Mohammed Naim Barich, l) Gul Mohammad, m) Haji Ghul Mohammad, n) Gul Mohammad Kamran, o) Mawlawi Gul Mohammad)
                  
                     Tiitel: mulla. Loetellu kandmise põhjused: Talibani režiimi ajal tsiviillennunduse ministri asetäitja. Sünniaeg: ligikaudu 1975. Sünnikoht: a) Lakhi küla, Hazarjufti ala, Garmsiri ringkond, Helmandi provints, Afganistan, b) Laki küla, Garmsiri ringkond, Helmandi provints, Afganistan, c) Lakari küla, Garmsiri ringkond, Helmandi provints, Afganistan, d) Darvishan, Garmsiri ringkond, Helmandi provints, Afganistan, e) De Luy Wiyalah’ küla, Garmsiri ringkond, Helmandi provints, Afganistan. Kodakondsus: Afganistani. Muu teave: a) 2010. aasta märtsis Talibani sõjakomisjoni liige, b) viibib arvatavalt Afganistani ja Pakistani piirialal, c) kuulub Barichi hõimu.
                  
                     ÜRO poolt loetellu kandmise kuupäev:23.2.2001.
                  
                     Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  
                  Mohammad Naim kuulub Talibani Gerdi Jangali nõukogusse. Ta on Akhthar Mohammad Mansour Shah Mohammedi endine asetäitja, Talibani ülemjuhatuse väljapaistev tegelane. Mohammad Naim juhatab sõjaväebaasi Afganistani ja Pakistani piirialal.
               
            
                  3.
               
               
                  
                     Din Mohammad Hanif (teiste nimedega a) Qari Din Mohammad, b) Iadena Mohammad)
                  
                     Tiitel: qari. Loetellu kandmise põhjused: a) Talibani režiimi plaaniminister, b) Talibani režiimi kõrghariduse minister. Sünniaeg: a) ligikaudu 1955, b)1.1.1969 (nimi: Iadena Mohammad). Sünnikoht: a) Shakarlabi küla, Yaftali Paini ringkond, Badakhshani provints, Afganistan, b) Badakhshan (nimi: Iadena Mohammad). Kodakondsus: Afganistani. Passi nr: OA 454044 (Iadena Mohammadi nimel). Muu teave: a) Talibani ülemnõukogu liikmena vastutav Takhari ja Badakhshani provintside eest, b) viibib arvatavalt Afganistani ja Pakistani piirialal.
                  
                     ÜRO poolt loetellu kandmise kuupäev:25.1.2001.
               
            
                  4.
               
               
                  Abdul Jabbar Omari (teiste nimedega: a) Mulla Jabar, b) Muawin Jabbar)
                  
                     Tiitel: maulavi. Loetellu kandmise põhjused: Talibani režiimi ajal Baghlani provintsi kuberner (Afganistanis). Sünniaeg: ligikaudu 1958. Sünnikoht: Zabuli provints, Afganistan. Kodakondsus: Afganistani. Muu teave: kuulub Hottaki hõimu.
                  
                     ÜRO poolt loetellu kandmise kuupäev:23.2.2001.
                  
                     Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  
                  Abdul Jabbar Omari töötas 2008. aasta juunis Amir Khan Haqqani asetäitjana ning Zabuli Provintsi Siuri ringkonnas tegutseva relvastatud rühmituse ülemana. 2008. aasta juunis määras Talibani juhtkond ta Zabuli provintsi varikuberneriks, et tõhustada oma tegevust selles piirkonnas.
               
            
                  5.
               
               
                  
                     Mohammad Shafiq Ahmadi Fatih Khan (teise nimega Mohammad Shafiq Ahmadi)
                  
                     Tiitel: mulla. Loetellu kandmise põhjused: Talibani režiimi ajal Samangani provintsi kuberner. Sünniaeg: 1956-1957. Sünnikoht: Charmistani küla, Tirin Koti ringkond, Uruzgani provints, Afganistan. Kodakondsus: Afganistani. Muu teave: a) 2012. aasta lõpus Uruzgani provintsi Talibani varikuberner, b) kuulub Hottaki hõimu.
                  
                     ÜRO poolt loetellu kandmise kuupäev:23.2.2001.
               
            
                  6.
               
               
                  Shahabuddin Delawar
                  
                     Tiitel: maulavi. Loetellu kandmise põhjused: Talibani režiimi ülemkohtu asenduskohtunik. Sünniaeg: a) 1957, b) 1953. Sünnikoht: Logari provints, Afganistan. Kodakondsus: Afganistani. Passi nr: Afganistani pass nr OA296623. Muu teave: a) Talibani suursaatkonna asejuhataja Riyadhis, Saudi Araabias kuni 25. septembrini 1998, b) viibib arvatavalt Afganistani ja Pakistani piirialal.
                  
                     ÜRO poolt loetellu kandmise kuupäev:23.2.2001.
               
            
                  7.
               
               
                  
                     Sirajuddin Jallaloudine Haqqani (teiste nimedega a) Siraj Haqqani, b) Serajuddin Haqani, c) Siraj Haqani, d) Saraj Haqani, e) Khalifa)
                  
                     Loetellu kandmise põhjused: Na’ib Amir (asekomandör). Aadress: a) Kela ümbruskond / Danda ümbruskond, Miramshah, Põhja-Waziristan, Pakistan, b) Manba’ul uloom Madrasa, Miramshah, Põhja-Waziristan, Pakistan, c) Dergey Manday Madrasa, Miramshah, Põhja-Waziristan, Pakistan. Sünniaeg: ligikaudu 1977–1978. Sünnikoht: a) Danda, Miramshah, Põhja-Waziristan, Pakistan, b) Srana küla, Garda Saray ringkond, Paktia provints, Afganistan, c) Neka ringkond, Paktika provints, Afganistan, d) Khosti provints, Afganistan. Kodakondsus: Afganistani. Muu teave: a) 2012. aasta lõpus Haqqani võrgustikuu juht, b) Jallaloudine Haqani poeg, c) kuulub Afganistani Paktia provintsi Garda Saray Zadrani hõimu sultan Kheli allüksusesse, d) viibib arvatavalt Afganistani ja Pakistani piirialal.
                  
                     ÜRO poolt loetellu kandmise kuupäev:13.9.2007.
                  
                     Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  
                  Sirajuddin Jallaloudine Haqqani on üks Haqqani võrgustiku väljapaistvamaid, mõjukamaid, karismaatilisemaid ja kogenumaid juhte; tegemist on võitlejate rühmitusega, mis on tihedalt seotud nii Talibani kui ka Al-Qaidaga; ta on üks selle võrgustiku tähtsamaid tegevjuhte alates 2004. aastast.
                  Suure osa oma võimust ja autoriteedist on Sirajuddin Haqqani saanud oma isalt Jalaluddin Haqqanilt, kes oli Talibani režiimi endine minister, sõjaväeülem ning Al-Qaidat ja Talibani ühendav figuur mõlemal pool Afganistani ja Pakistani piiri. Oma ametiajal Talibani režiimi ministrina sõlmis Jalaluddin Haqqani väga lähedased suhted Al-Qaidaga.
                  Sirajuddin Haqqani on tihedalt seotud Talibaniga, kellelt ta saab oma operatsioonide jaoks rahalisi vahendeid. Raha saab ta ka mitmetelt muudelt rühmitustelt ja isikutelt, sealhulgas narkoparunitelt. Ta on tähtis vahendaja terrorioperatsioonide puhul Afganistanis ning toetustegevuses Föderaalselt Hallatavatel Hõimualadel Pakistanis. Tema sidemed Talibaniga avalikustas 2006. aasta mais üks selle aja kõrgemaid Talibani sõjaväeülemaid mulla Dadullah, kes ütles, et töötas koos Sirajuddin Haqqaniga ja kavandas koos temaga operatsioone. Tal on sidemeid ka Jaish-i-Mohammediga.
                  Sirajuddin Haqqani osaleb aktiivselt rahvusvahelise julgeoleku abijõudude, Afganistani riigiametnike ja tsiviilisikute vastu suunatud rünnakute kavandamises ja läbiviimises peamiselt Afganistani ida- ja lõunapiirkondades. Ühtlasi värbab ja saadab ta võitlejaid Afganistani Khosti, Paktia ja Paktika provintsidesse.
                  Sirajuddin Haqqani osales 18. juunil 2007 Kabulis toime pandud enesetapupommirünnakus politseiakadeemia bussi vastu, kus hukkus 35 politseiohvitseri.
               
            
                  8.
               
               
                  
                     Abdul Aziz Abbasin (teise nimega Abdul Aziz Mahsud)
                  
                     Sünniaeg: 1969. Sünnikoht: Sheykhani küla, Pirkowti ala, Orguni ringkond, Paktika provints, Afganistan. Muu teave: a) Sirajuddin Jallaloudine Haqqani juhitud Haqqani võrgustiku peamine komandör, b) 2010. aasta alguses Paktika provintsi Orguni ringkonna Talibani varikuberner, c) on juhtinud Paktika provintsis välismaa võitlejate väljaõppelaagrit, d) on olnud seotud relvade transportimisega Afganistani.
                  
                     ÜRO poolt loetellu kandmise kuupäev:4.10.2011.
                  
                     Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  
                  Abdul Aziz Abbasin on Haqqani võrgustiku juhtiv komandör; kõnealune võrgustik on Talibaniga seotud võitlejate rühmitus, mis tegutseb Afganistani idaosas ja Põhja-Waziristani piirkonnas Föderaalselt Hallatavatel Hõimualadel Pakistanis. 2010. aasta alguses sai Abbasin korraldusi Sirajuddin Haqqanilt ning määrati viimase poolt ametisse Talibani varikuberneriks Afganistani Paktika provintsi Orguni ringkonda. Abbasin juhib Talibani võitlejate rühma ning on aidanud juhtida välismaa võitlejate väljaõppelaagrit Paktika provintsis. Abbasin on olnud seotud ka Afganistani valitsusjõude varustavate sõidukite varitsemisega ning relvade transportimisega Afganistani.
               
            
                  9.
               
               
                  
                     Mohammed Qasim Mir Wali Khudai Rahim (teiste nimedega a) Muhammad Qasim, b) Abdul Salam)
                  
                     Tiitel: hadži. Sünniaeg: vahemikus 1975–1976. Sünnikoht: a) Minari küla, Garmsiri ringkond, Helmandi provints, Afganistan, b) Darweshani küla, Garmsiri ringkond, Helmandi provints. Kodakondsus: Afganistani. Riiklik isikukood: a) Afganistani isikutunnistus (tazkira) nr 57388, välja antud: Lashkar Gahi ringkond, Helmandi provints, Afganistan, b) elukoha tunnistus nr 665, Ayno Maina, Kandahari provints, Afganistan. Aadress: a)Wesh, Spin Boldaki ringkond, Kandahari provints, Afganistan, b)Safaar Bazaar, Garmsiri ringkond, Helmandi provints, Afganistan, c)ruum number 33, 5. korrus, Sarafi Market, Kandahari linn, Kandahari provints, Afganistan. Muu teave: a) Rahat Ltd. omanik, b) seotud relvade, sealhulgas isetehtud lõhkeseadmete hankimisega Talibanile, c) vahistati 2012. aastal ning viibis jaanuaris 2013 Afganistanis vahi all, d) seotud Rahat Ltd.-ga.
                  
                     ÜRO poolt loetellu kandmise kuupäev:21.11.2012.